မိယခိုအိုဒိုရိ

မိယခိုအိုဒိုရိ (都をどり) သည် ဂျပန်နိုင်ငံ၊ ကျိုတိုမြို့ရှိ ဂဲရှအရပ်ငါးခုတွင် ပြုလုပ်သည့် နွေဦးရာသီကာလ ဖျော်ဖြေပွဲကြီး လေးခုထဲမှ တစ်ခု ဖြစ်သည်။

တင်ဆက်မှု
မိယခိုအိုဒိုရိသည် ယဆကနတ်ကျောင်းအနီးတွင် တည်ရှိသည့် ဂိအွန်းခိုးဘုခဘုရန်းဂျောပြဇာတ်ရုံတွင် ဧပြီလ ၁ ရက်နေ့မှ ၃၀ ရက်နေ့အထိ ကပြဖျော်ဖြေသည့်ပွဲ ဖြစ်သည်။ ပွဲတော်တွင် ကပြဖျော်ဖြေသူများဖြစ်သည့် "မိုင်ခို" များသည် အကများ၊ သီချင်းများဖြင့် ဖျော်ဖြေကြသည်။ မိယခိုအိုဒိုရိအကတွင် တစ်ကြိမ်လျှင် မိုင်ခိုနှင့် ဂဲရှ ၃၂ ယောက်၊ ဂီတတီးတခတ်သူ ၂၀ ပါဝင်သည်။ ခမိုဂဝအိုဒိုရိနှင့် ကွဲပြားသည်မှာ မိယခိုအိုဒိုရိသည် နှစ်စဉ်နှစ်တိုင်း တူညီသည့်အကကိုသာ ကပြဖျော်ဖြေခြင်း ဖြစ်သည်။ ခမိုဂဝအိုဒိုရိသည် နှစ်စဉ် တင်ဆက်မှုအသစ်များဖြင့် ဖျော်ဖြေလေ့ ရှိသည်။

သမိုင်းကြောင်း
မိယခိုအိုဒိုရိကို ၁၈၇၅ ခုနှစ်တွင် ပထမဆုံး ကျိုတိုမြို့တော်ဝန်၏ ဆောင်ရွက်မှုဖြင့် ခရီးသွားများဆွဲဆောင်ရန် ကျင်းပပြုလုပ်ခဲ့သည်။ ပွဲတော်တွင် ခမိုဂဝအိုဒိုရိနှင့် ခိတနိုအိုဒိုတို့လည်း ပါဝင်ကြသည်။ မိယခိုအိုဒိုရိသည် ကျိုတိုမြို့၏ ယဉ်ကျေးမှုဆိုင်ရာ အဓိကကျသည့်အကဖြစ်ပြီး ခရီးသွားများစွာကို ဆွဲဆောင်လျက်ရှိသည်။

ပြင်ပလင့်များ

 Homepage

ကိုးကား

ကဏ္ဍ:ကျိုတိုမြို့ရှိ ပွဲတော်များ